Komisijos reglamentas (EEB) Nr. 1516/77
1977 m. liepos 6 d.
iš dalies keičiantis Reglamentą (EEB) Nr. 776/73 dėl sutarčių registravimo ir duomenų dėl apynių perdavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 1170/77 [2], ir ypač į jo 12 straipsnio 8 dalį ir 18 straipsnį,
kadangi jo 12 straipsnio 3 dalis numato, kad Bendrijos regionuose, kuriuose pripažintos augintojų grupės užtikrina savo nariams pakankamas pajamas ir racionaliai administruoja tiekimą, parama bus teikiama tik šioms grupėms;
kadangi minėtasis reglamentas numato, kad Taryba Komisijos pasiūlymu, paremtu valstybių narių pranešimais, turi patvirtinti tokių regionų sąrašą; kadangi dėl to turi būti įtraukta nuostata, kad valstybės narės praneša Komisijai, kurie regionai atitinka pirmiau minėtas sąlygas;
kadangi, siekiant sudaryti Tarybai sąlygas patvirtinti šių regionų sąrašą kiekvienam derliui prieš pradedant jį auginti, reikia, kad valstybių narių pranešimai laiku pasiektų Komisiją;
kadangi Komisijai reikia sudaryti sąlygas, kad ji galėtų prieš kiekvieną derlių atnaujinti ir patikslinti Bendrijoje auginamų apynių veislių skirstymą į Reglamento (EEB) Nr. 1696/71 12 straipsnio 5 dalyje nurodytas veislių grupes;
kadangi minėto 12 straipsnio 5 dalis nustato, kad apskaičiuojant paramą reikia atsižvelgti į pajamas pripažintų augintojų grupių lygmeniu; kadangi dėl to valstybės narės turi pranešti savo duomenis, išskirdamos grupes ir atskirus augintojus;
kadangi šiuo tikslu reikėtų papildyti 1973 m. kovo 20 d. Komisijos reglamentą (EEB) Nr. 776/73 dėl sutarčių registravimo ir duomenų dėl apynių perdavimo [3] su paskutiniais pakeitimais, padarytais Reglamentu (EEB) Nr. 209/77 [4];
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 776/73 papildomas šiuo 3a straipsniu:
"3a straipsnis
Kiekviena valstybė narė kasmet praneša:
a) iki derliaus metų, kuriems gali būti teikiama gamybos parama, vasario 1 d. - regionų sąrašą, nurodytą Reglamento (EEB) Nr. 1696/71 12 straipsnio 3 dalies pirmojoje pastraipoje;
b) iki derliaus metų, kuriems gali būti teikiama gamybos parama, kovo 31 d. ankstesnio derliaus apynių veisles, augintas Reglamento (EEB) Nr. 1696/71 13 straipsnyje minėtame registruotame plote, ir alfa rūgšties kiekį jose."
2 straipsnis
Reglamento (EEB) Nr. 776/73 4 straipsnio 1 punkto pirmoji pastraipa ir 6 straipsnio pirmoji pastraipa papildomos šiais žodžiais:
"išskiriant pripažintas augintojų grupes ir atskirus augintojus."
Šis reglamentas yra privalomas ir tiesiogiai taikomas visose valstybėse narėse.
Priimta Briuselyje, 1977 m. liepos 6 d.